OpenLLM-France/wikimedia huggingface dataset:
# Quentin Quail

Quentin Quail és un personatge protagonista d'un curtmetratge d'animació homònim, part de les sèries «Merrie Melodies», dirigit per Chuck Jones i publicat el 2 de març del 1946. Presenta un conte sobre una guatlla que intenta aconseguir un cuc per la seva cria.

## Referències

* ↑ Beck, Jerry; Friedwald, Will. Looney Tunes and Merrie Melodies: A Complete Illustrated Guide to the Warner Bros. Cartoons (en anglès). Henry Holt and Co, 1989, p. 165. ISBN 0-8050-0894-2.
* ↑ Lenburg, Jeff. The Encyclopedia of Animated Cartoons (en anglès). Checkmark Books, 1999, p. 104-106. ISBN 0-8160-3831-7.
# Randy Holcomb

Randy Alfred Holcomb, també conegut com a Raed Farid Elhamali (Chicago, 8 d'agost de 1979) és un exjugador de bàsquet professional de nacionalitat nord-americana i amb passaport libi. Mesura 2,04 metres, és esquerrà i ocupava la posició d'aler pivot.

## Carrera esportiva

Es va formar com a jugador a les universitats de Fresno State i San Diego State de l'NCAA. Va ser seleccionat en la posició 57 del Draft de l'NBA del 2002 pels San Antonio Spurs. El conjunt texà el traspassa automàticament als Philadelphia 76ers on no arriba a debutar. Després de la seva fallida experiència a l'NBA, en l'estiu de 2002 decideix marxar a Europa on juga durant 3 mesos en les files del Slask Wroclaw de Polònia.
La temporada següent, després de provar en diverses lligues d'estiu finalment signa amb els Atlanta Hawks, però tampoc en aquesta ocasió aconsegueix debutar a l'NBA. A partir d'aquí comença una etapa en què participa en diverses lligues menors dels Estats Units, així com per lligues tan diverses com la grega, la filipina o la veneçolana. Finalment el seu debut a l'NBA es produeix el 2006 a les files dels Chicago Bulls, conjunt amb el qual disputa 4 partits.
En el mes d'abril de 2006 fitxa pel Joventut de Badalona, on entra per Aloysius Anagonye, disputant 16 partits amb els badalonins. Després va jugar al Japó i a la lliga LEB Or amb el Càceres 2016. Just aquell estiu el jugador debuta de forma inesperada amb la selecció líbia de bàsquet disputant el Campionat d'Àfrica, jugant sota el nom de Raed Farid Elhamali.

## Referències

* ↑ «Próximo objetivo del Cáceres 2016: un '5' americano» (en castellà). Hoy.es, 22-10-2014 [Consulta: 6 juny 2018].
* ↑ «Jugadores ex-ACB por el mundo: Arnold a Italia, Holcomb a Venezuela...» (en castellà). ACB, 04-05-2010 [Consulta: 6 juny 2018]. Arxivat 22 de gener 2014 a Wayback Machine. «Còpia arxivada». Arxivat de l'original el 2014-01-22. [Consulta: 21 maig 2021].

## Enllaços externs

* Randy Holcomb jugador a l'ACB
# Redange

Redange (luxemburguès Réiden, alemany Redingen) és una comuna i vila a l'est de Luxemburg, que forma part del cantó de Redange. Comprèn les viles de Redange, Lannen, Nagem, Niederpallen, Ospern i Reichlange.

## Població

| Nacionalitat | Població | % |
| luxemburguesos | 1.668 | 76,62% |
| Forasters | 509 | 23,38% |
| - portuguesos | 104 | 4,78% |
| - francesos | 40 | 1,84% |
| - italians | 28 | 1,29% |
| - belgues | 181 | 8,31% |
| - alemanys | 41 | 1,88% |
| - iugoslaus | 60 | 2,76% |
| - altres | 55 | 2,53% |

## Evolució demogràfica

| Any | Població |
| 15/02/2001 | 2.177 |
| 01/01/2002 | 2.189 |
| 01/01/2003 | 2.207 |
| 01/01/2004 | 2.244 |
| 01/01/2005 | 2.308 |

## Personatges il·lustres

* Jean-Claude Juncker
# Redbubble

Redbubble és un botiga en línia global per a productes d'impressió per encàrrec basats en il·lustracions enviades pels seus creadors. L'empresa va ser fundada el 2006 a Melbourne i compta amb oficines a San Francisco i Berlín.
L'empresa opera principalment a internet i permet als usuaris vendre les seves obres d'art estampades en una diversitat de productes com estampes, samarretes, dessuadores amb caputxa, pòsters, coixins, fundes nòrdiques, roba interior, calcomanies, faldilles i bufandes. La companyia respecta els drets d'autor del treball dels artistes, que regulen els seus propis preus i decideixen quins productes poden mostrar les seves imatges.

## Referències

* ↑ «RedBubble Pty Ltd.: Private Company Information - BusinessWeek», 19-01-2011. Arxivat de l'original el 2011-01-19. [Consulta: 13 juliol 2022].
* ↑ Ryan, Paul (October 1, 2007). Building Online Marketplaces, Anthill Magazine, retrieved April 4, 2012.
# Renan Brito Soares

Renan Brito Soares, (nascut el 24 de gener de 1985 a Viamão), és un futbolista brasiler que juga a l'Internacional.

## Trajectòria

Renan Brito, va fer el seu debut com professional amb el Sport Club Internacional contra l'EC Juventude en el Campionat Gaúcho el 3 d'abril de 2005 i prompte es va convertir en el porter titular de l'equip brasiler. En l'any 2006, el porter brasiler va aconseguir guanyar la Copa Libertadores al derrotar el São Paulo FC a la final i el Mundial de Clubs al vèncer el FC Barcelona. La temporada següent guanyaria la Recopa Sud-americana i el 2008 el Campionat gaúcho.
L'agost de 2008, va aconseguir la medalla de bronze amb la selecció de futbol del Brasil en els Jocs Olímpics de Pequín, sent-ne l'arquer titular. Abans d'acabar la competició a la Xina, Renan va fitxar pel València CF signant un contracte per quatre temporades. Va jugar un any al club che i després va ser cedit al Xerez C.D., equip que va perdre la categoria a final de curs. La temporada següent va tornar a sortir cedit, al seu club d'origen, l'Inter de Porto Alegre.
La resta de la seva carrera l'ha disputada íntegrament al Brasil.

## Palmarès

* 1 Medalla de bronze olímpica: 2008 (Brasil)
* 1 Campionat del Món de Clubs: 2006 (SC Internacional)
* 1 Copa Libertadores: 2006 (SC Internacional)
* 1 Recopa Sud-americana: 2007 (SC Internacional)
* 1 Campionat gaúcho: 2008 (SC Internacional)

## Referències

* ↑ «Renan Brito, nuevo guardameta» (en espanyol europeu). El Norte de Castilla, 20-08-2008. [Consulta: 15 octubre 2022].
* 1 2 «Renan Brito, nuevo portero del Valencia por cuatro temporadas» (en castellà). Diario As, 19-08-2008. [Consulta: 15 octubre 2022].
* ↑ «Renan Brito renueva con Reusch» (en espanyol europeu). CMD Sport, 23-07-2014. [Consulta: 15 octubre 2022].
* ↑ Matallanas, Carlos. «El portero Renan ficha por el Internacional de Portoalegre» (en castellà). El Confidencial, 02-06-2010. [Consulta: 15 octubre 2022].
* ↑ «Renan - Player profile» (en anglès). Transfermarkt. [Consulta: 15 octubre 2022].
# Revdà

Revdà (en rus: Ревда) és una ciutat de l'óblast de Sverdlovsk, a Rússia, segons el cens del 2021 tenia 60.761 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Rereguarda

Rereguarda és la força que defensa a una força militar d'atacs oposats a la seva adreça d'avanç i per darrere. El terme també pot usar-se per a descriure les forces que protegeixen les línies de comunicació darrere d'un exèrcit.

## Orígens

El terme «rereguarda» es va originar del costum medieval de dividir un exèrcit en tres batalles o guàrdies: van, principal o mitjana i posterior. La guàrdia del darrere usualment seguia a les altres guàrdies durant la marxa i la batalla. Usualment formaven la part més enrere de la formació si es desplegaven en columnes.

## Referències

* ↑ "rear guard." Military and Associated Words. US Department of Defense, 2003." (anglès)
* ↑ Rogers, Clifford. Soldiers Lives through History: The Middle Ages. Westport: Greenwood, 2007, p. 73. ISBN 9780313333507. (anglès)
# Rhacophorus angulirostris

Rhacophorus angulirostris és una espècie de granota que es troba a Indonèsia i Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Stuebing, R., Iskandar, D. & Mumpuni 2004. Rhacophorus angulirostris. Llista Vermella d'Espècies Amenaçades de la UICN 2006. Consulta: 9 de gener de 2008.
# Rhacophorus achantharrhena

Rhacophorus achantharrhena és una espècie de granota que es troba a Indonèsia.
Està amenaçada d'extinció per la pèrdua del seu hàbitat natural.

## Referències

* Iskandar, D. & Mumpuni 2004. Rhacophorus achantharrhena. Llista Vermella d'Espècies Amenaçades de la UICN 2006. Consulta: 9 de gener de 2008.
# Rethera afghanistana

Rethera afghanistana és una espècie de lepidòpter ditrisi de la família dels esfíngids (Sphingidae) pròpia d'Àsia Central.

## Característiques

Envergadura alar d'entre 46 i 51 mm. Similar a Rethera komarovi, però amb coloracions més apagades. En general presenta tonalitats marrons, tant a les ales com al cap, tòrax i abdomen. Al tòrax dues franges blanques verticals interrompen l'homogeneïtat cromàtica mentre que a l'abdomen en són tres fines d'horitzontals localitzades entre segment i segment. Ales anteriors amb una franja discal més clara i una altra marginal i submarginal del mateix to. Ales posteriors marrons clares brillants.

## Distribució

Primerament va ser descoberta a Herat (Afganistan), ara s'ha confirmat la seva presència a tot el país (absent a certes regions del nord i sud) fins al Pakistan i pot ser que hi hagi poblacions a l'Iran, tot i que no han estat confirmades.

## Història natual

Apareix entre els 1.000 i 2.100 metres d'altitud. Vola entre abril i maig en una generació. Es desconeix l'aspecte i l'alimentació de l'eruga.

## Referències

* ↑ «BioLib - Rethera afghanistana» (en anglès). [Consulta: 2 juny 2024].

## Enllaços externs

* Sphingidae of Western Palaearctic
# Rethera amseli

Rethera amseli és una espècie de lepidòpter ditrisi de la família dels esfíngids (Sphingidae). Va ser descoberta el 1958 prop d'Herat (oest de l'Afganistan) però no s'ha tornat a veure des de llavors. Vola en una generació durant l'abril.
Envergadura alar d'entre 34 i 43 mm. Presenta una coloració molt clara en tot el cos (l'espècie menys colorida del gènere Rethera), marró quasi blanc, més o menys uniforme excepte a les ales anteriors on té una taca més fosca.
Es desconeix l'aspecte de l'eruga i la pupa.

## Referències

* ↑ «CATE Creating a Taxonomic eScience - Sphingidae» (en anglès). Cate-sphingidae.org. Arxivat de l'original el 2012-11-05. [Consulta: 26 març 2022].
* 1 2 Pittaway, A. R. «Rethera amseli Daniel, 1958» (en anglès), 2018. [Consulta: 26 març 2022].
# Reserve (Louisiana)

Reserve és una població dels Estats Units a l'estat de Louisiana. Segons el cens del 2000 tenia 9.111 habitants.

## Demografia

Segons el cens del 2000, Reserve tenia 9.111 habitants, 3.068 habitatges, i 2.347 famílies. La densitat de població era de 218,9 habitants/km².
Dels 3.068 habitatges en un 41,5% hi vivien nens de menys de 18 anys, en un 48,6% hi vivien parelles casades, en un 22,2% dones solteres, i en un 23,5% no eren unitats familiars. En el 20,8% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,45.
Per edats la població es repartia de la següent manera: un 32,2% tenia menys de 18 anys, un 10,4% entre 18 i 24, un 28,6% entre 25 i 44, un 19,3% de 45 a 60 i un 9,5% 65 anys o més.
L'edat mediana era de 31 anys. Per cada 100 dones de 18 o més anys hi havia 85,1 homes.
La renda mediana per habitatge era de 32.466 $ i la renda mediana per família de 40.191 $. Els homes tenien una renda mediana de 33.297 $ mentre que les dones 19.671 $. La renda per capita de la població era de 13.373 $. Entorn del 18,4% de les famílies i el 21,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reserve». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Reserve». American Fact Finder. Oficina del Cens dels Estats Units, 12-01-2010.
Viccionari
# Restes prehistòriques de sa Llapassa

Les restes prehistòriques des sa Llapassa són un jaciment arqueològic situat al lloc anomenat Camp de ses Pedres a la possessió de sa Llapassa del municipi de Llucmajor, Mallorca. Està destruït en gran part i només hom hi troba un conjunt de pedres remogudes i aïllades, tot i que n'hi ha algunes que es troben "in situ", sense que es pugui veure cap tipus d'estructura. No s'hi han trobat restes de ceràmica.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 50. ISBN 84-500-5970-4.
* ↑ de Luna, J; i col «Jaciments arqueològics Tom IV» (pdf). Catàleg de béns immobles [Llucmajor], 2000, pàg. 6 [Consulta: 19 desembre 2012].
# Cal Peroler

Cal Peroler, ca la Pepa Perolera o Cal Sardà és una casa de Santa Maria de Palautordera (Vallès Oriental) protegida com a Bé Cultural d'Interès Local.

## Descripció

Es tracta d'una casa entre mitgeres de coberta a doble vessant i de carener paral·lel a la façana, que està arrebossada i pintada de blanc. Consta de planta baixa i pis. Situada al mig de la casa hi ha una gran portalada d'arc rebaixat que actualment s'utilitza com a garatge, i damunt d'aquesta una finestra també d'arc rebaixat. El cos dret de la casa correspon al número 3, cal Peroler. La finestra del primer pis és de la mateixa factura que l'anterior i la porta és d'obertura senzilla, rectangular. El costat esquerre, que s'adossa a Cal Pou, correspon a cal Sardà (número 4). Les obertures són encara més senzilles que les anteriors.

## Història

La primera referència històrica de la plaça de Santa Maria la tenim en la descripció feta per mossèn Pinell d'una acta del 25 d'octubre del 1643 en què una processó anà a la casa del Benifet de Sant Projet, del qual n'era beneficiari mossèn Vergés i que estava situada a la plaça d'Avall, entenent-se aquesta com la plaça de Santa Maria. Cal Peroler també era conegut com a ca la Pepa Perolera.

## Referències

* 1 2 «Cal Peroler». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2017].
# Alexandre Alonso de Medina Malegue

Alexandre Alonso de Medina Malegue (Reus, 31 de març de 1852 - 1876) va ser un militar reusenc, fill d'Alexandre Alonso de Medina, militar de Jaén, i de Maria Malegue Domènech, de Reus. Era germà del també militar Enric Alonso de Medina Malegue.
Va debutar a la carrera militar l'any 1868 a la Revolució de Setembre, amb només 16 anys. Després va ingressar a l'Acadèmia Militar i l'any 1872 tenia el grau d'alferes. Va participar en la Tercera Guerra Carlina, actuant en moltes batalles, no només per les comarques catalanes sinó també per altres províncies, especialment a Navarra. En més d'una de les accions de guerra de les que va participar, va ser ferit. La ferida més greu va ser en una acció a Prats de Lluçanès. Es va poder reincorporar a l'exèrcit, però no en va quedar curat del tot. Per aquestes accions de guerra va ascendir a tinent el 1874 i a capità el 1875. Va obtenir nombroses condecoracions, però va morir, sembla, el 1876 a causa de les ferides rebudes.

## Referències

* ↑ Olesti Trilles, Josep. Diccionari biogràfic de reusencs: vol. I. Reus: l'Ajuntament, 1991, p. 43.
# Adelaida de Stade

Adelaida de Stade (m. 16 de novembre de 1110) va ser una noble alemanya, comtessa consort de Turíngia.
Es desconeix la data de naixement, però va ser el 1068 o abans. Va ser filla de Lotari Udó II, marcgravi de la Marca del Nord, també dit de Stade, dintre de l'electorat de Brandeburg, i de la seva segona esposa, Oda, comtessa de Werla.
Es va casar amb Frederic de Goseck vers el 1081, a qui autors antics van identificar com el seu pare, el comte palatí de Saxònia. El seu marit va ser assassinat el 5 de febrer de 1805 en una cacera per part de dos cavallers, tot i que la tradició posterior l'endarrereix 23 anys.
Poc després d'esdevenir vídua es va casar amb Lluís el Saltador, comte de Turíngia i partidari de l'emperador Enric IV. La tradició atribueix a Lluís la mort de Frederic de Goseck, per tal de poder-se casar amb la vídua. Adelaida va aportar al matrimoni nombroses possessions i riqueses, i hom afirma que el matrimoni va ser feliç i que, gràcies a les riqueses de l'esposa, va donar-los accés a l'alta aristocràcia alemanya. Aquesta circumstància, especialment la rapidesa per casar-se, la inclinació que van tenir a les fundacions monàstiques, que els cronistes van vincular al remordiment per l'assassinat, un viatge a Roma, així com el fet que tant Adelaida com Lluís van abraçar la vida monàstica al final de la seva vida, fan que se'ls hi hagi atribuït la instigació de l'assassinat de Frederic.
Adelaida va morir com a monja el 16 de novembre de 1110. Va ser enterrada originalment al monestir de Reinhardsbrunn, fundat pel seu segon espòs, i després va ser traslladada a Eisenach, i dipositada a un nou sepulcre al segle xiv.
Va tenir vuit fills amb Lluís:
* Lluís (m. 1140). Landgravi de Turíngia
* Udó (m. 1150). Bisbe de Naumburg.
* Germà (m. 1115).
* Enric (m. 1131). Abat de Goseck.
* Conrad. Mort en la infantesa.
* Cunegunda (m. 1118).
* Adelaida (m. 1124).
* Cecília (m. 1141).

## Referències

* 1 2 Jackman, Donald C. The Kleeberg Fragment of the Gleiberg County (en anglès). Pennsylvania: Enlaplage, 2012, p. 31.
* 1 2 Anderson, James. Royal Genealogies or, the Genealogical Table of Emperors, Kings and Princes from Adam to these Times in Two Parts (en anlgès). Londres: James Bettenham, 1732, p. 483.
* 1 2 3 4 5 6 Von Türckheim, Johann. Histoire généalogique de la maison souveraine de Hesse (en francès). Traducció: vol. 1. Estrasburg: F. G. Levrault, 1819, p. 175-178.
* 1 2 3 4 5 Allgemeine Deutsche Biographie. vol. 19. Munic i Leipzig: Historische Commission bei der königl. Akademie der Wissenschaften, 1884, p. 589-590.
* ↑ Neue Deutsche Biographie (en alemany). vol. 15. Berlín: Duncker & Humblot, 1987, p. 418-419.
* ↑ Holladay, Joan A. Visualizing Ancestry in the High and Late Middle Ages (en anglès). Cambridge: Cambridge University Press, 2019, p. 230.
# Lanice

Lanice o Hel·lanice (en grec antic Λανίκη) fou la dida d'Alexandre el Gran. Era germana de Clit Meles. Quint Curti Ruf l'anomena Hel·lànica.
Tenia dos fills, un d'ells anomenat Protees molt aficionat a la beguda segons Ateneu de Nàucratis, que van acompanyar a Alexandre a Àsia i van morir en batalla abans de la mort de Clit, sembla que ambdós en l'assalt de Milet.

## Referències

* ↑ Lanice a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 717
# Le Perreux-sur-Marne

Le Perreux-sur-Marne és un municipi francès, situat al departament de la Val-de-Marne i a la regió de l'Illa de França. L'any 1999 tenia 30.080 habitants.
Forma part del cantó de Nogent-sur-Marne i del districte de Nogent-sur-Marne. I des del 2016, de la divisió Paris-Est-Marne et Bois de la Metròpoli del Gran París.
# Laqant

Medina Laqant o al-Laqant (en àrab لَقَنْت o ألَلَقَنْت) és un topònim àrab que deu el seu origen a la veu llatina Lucentum i que s'ha identificat amb l'actual ciutat d'Alacant.
La localització de Lucentum sempre ha generat controvèrsies. Si al principi es va situar al tossal de Manises, on s'han trobat restes de poblament púnic i iber, aquest emplaçament es va despoblar a tot tardar a mitjan segle iii. D'altra banda, a l'actual barri de Benalua, a l'oest del nucli urbà d'Alacant, s'han trobat restes d'ocupació romana des d'època republicana fins a almenys el segle viii. Les noves excavacions realitzades han donat com a resultat la troballa de nous abocadors amb material tardà que ha permés interpretar el jaciment com un assentament de caràcter industrial, amb la qual cosa no podria relacionar-se amb Lucentum. Per tant, si bé és molt probable que la Lucentum romana es trobara al tossal de Manises, sembla clar que l'enclavament de Benalua seria el Laqant del Pacte de Teodomir.
D'altra banda, el descobriment del poblament islàmic de la serra del Benacantil, amb abundant material tardoromà al seu cim i a la seua falda, sota nivells islàmics, sembla clau per obrir una altra possibilitat sobre la ubicació de l'antiga Lucentum.

## Referències

* 1 2 3 «Laqant». A: Gran Enciclopedia Temática de la Comunidad Valenciana. Historia. Editorial Prensa Valenciana, 2009.
# Laqraqra

Laqraqra (en àrab لقراقرة, Laqrāqra; en amazic ⵍⵇⵕⴰⵇⵕⴰ) és una comuna rural de la província de Settat, a la regió de Casablanca-Settat, al Marroc. Segons el cens de 2014 tenia una població total de 11.419 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# (163693) Atira

(163693) Atira és un asteroide de tipus Atira, és a dir, la seva òrbita està totalment continguda en la de la Terra, el primer descobert d'aquesta classe. El seu nom fa referència a Atira, la deessa de la Terra dels pawnee i estel de la tarda.
Va ser descobert l'11 de febrer de 2003 pel programa LINEAR en Socorro, Nou Mèxic als (Estats Units d'Amèrica).

## Referències

* ↑ Afirmat a: Minor Planet Center Database.
* 1 2 «JPL Small-Body Database». [Consulta: 1r març 2024].
* 1 2 3 4 5 6 7 8 9 10 «JPL Small-Body Database». [Consulta: 30 abril 2024].
* ↑ «Citation for (163693)». Minor Planet Center. [Consulta: 12 dicembre 2011].

## Enllaços externs

* Jet Propulsion Laboratory. Dades orbitals (anglès)
# 1680
## Esdeveniments

* 24 de desembre: els Països Baixos signen un tractat d'aliança amb el Marroc per fomentar la pirateria marroquina a la Mediterrània contra els regnes hispànics.
* Erupció menor del Krakatoa
* Els esclaus negres transportats a Amèrica arriben als 2 milions
* Execució a la foguera de jueus a Madrid
* Fundació de la Comédie-Française, teatre nacional francès
* Crisi monetària a Espanya

## Naixements

* Pau Llinàs, mestre de capella que desenvolupà la seva activitat a Barcelona.
* Bornstedt, Silèsia: Johann Georg Neidhardt, organista, compositor i musicòleg barroc

## Necrològiques
### Països Catalans

* 31 de gener, Madrid: Llorenç Matheu i Sanç, jurista, humanista i polígraf valencià (n. 1618).
* Lleida: Jaume de Copons i de Tamarit, 103è President de la Generalitat de Catalunya

### Resta del món

* 11 de febrer, Herford: Elisabet del Palatinat, aristòcrata alemanya, filòsofa i religiosa calvinista (n.1618).
* 4 de juny, Japó: Tokugawa Ietsuna, 35è shogun.
* 30 d'octubre, Franeker, Frísia: Antoinette Bourignon de la Porte, mística i visionària franco-flamenca (n.1616).

## Referències

* ↑ «Notícia: Efemèrides». El Punt Avui, 09-12-2024. [Consulta: 23 desembre 2011].
* ↑ Shapiro, Lisa. «Elisabeth, Princess of Bohemia» (en anglès). The Stanford Encyclopedia of Philosophy, tardor 2021. [Consulta: novembre 2023].
* ↑ «Antoinette Bourignon de la Porte | enciclopèdia.cat». [Consulta: 14 novembre 2020].
# 168

El 168 (CLXVIII) fou un any de traspàs començat en dijous del calendari julià. En aquell temps, era conegut com a any del consolat d'Apronià i Paulus (o, més rarament, any 921 ab urbe condita). L'ús del nom «168» per referir-se a aquest any es remunta a l'alta edat mitjana, quan el sistema Anno Domini esdevingué el mètode de numeració dels anys més comú a Europa.

## Esdeveniments

* Bètica: Els exèrcits romans rebutgen un intent d'invasió dels maures del nord d'Àfrica.

## Referències

* ↑ Smith, William. A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood., 2005.
* ↑ Bunson, Matthew. A Dictionary of the Roman Empire (en anglès). OUP USA, 1995, p. 267. ISBN 0195102339.
# 1133
## Esdeveniments

* Es funda la universitat d'Oxford

## Naixements

* 5 de març - Le Mans (Sarthe, País del Loira, actualment França): Enric II d'Anglaterra (m. 1189).

## Referències

* ↑ Knowles, Michael David. «Henry II» (en anglès). Encyclopaedia Britannica. [Consulta: març 2020].